Dallas Buyers Club

Dallas Buyers Club er en amerikansk biografisk dramafilm fra 2013. Filmen er regissert av Jean-Marc Vallée, skrevet av Craig Borten og Melisa Wallack, og har Matthew McConaughey, Jared Leto og Jennifer Garner i hovedrollene. Den er bygget på den sanne historien om Ron Woodroof, en aids-pasient som begynte å smugle ulovlige legemidler til Texas for å finne en måte å kurere sykdommen på.

Handling 
Elektrikeren Ron Woodroof (Matthew McConaughey) blir diagnostisert som hiv-positiv i 1986 og gitt 30 dager å leve. Deretter gjorde han alt for å finne en alternativ behandling, inkludert å smugle ulovlige legemidler inn i Texas, i samarbeid med dr. Eve Saks (Jennifer Garner) og den aids-positive transkvinnen Rayon (Jared Leto). Dette igjen hjalp til for å etablere en måte hvor andre hiv- og aids-positive mennesker kunne få samme behandling som ham.

Om filmen 
Filmen mottok seks Oscar-nominasjoner, for beste film, beste mannlige skuespiller i en hovedrolle (McConaughey), beste mannlige skuespiller i en birolle (Leto), beste originale manus (Borten og Wallack), beste klipp (Vallée og Pensa) og beste make-up og hårstyling (Adruitha Lee og Robin Matthews).

McConaughey og Leto vant for øvrig en Golden Globe-pris hver i sine klasser.

Rolleliste 
 Matthew McConaughey som Ron Woodroof
 Jennifer Garner som Dr. Eve Saks
 Jared Leto som Rayon
 Denis O'Hare som Dr. Sevard
 Steve Zahn som Tucker
 Michael O'Neill som Richard Barkley
 Dallas Roberts som David Wayne
 Griffin Dunne som Dr. Vass
 Kevin Rankin som T.J.
 Donna Duplantier som Nurse Franzin
 Deneen Tyler som Denise
 J.D. Evermore som Clint

Referanser

Eksterne lenker 
 
 

Filmer fra 2013
Dramafilmer fra USA
Biografiske filmer fra USA
Engelskspråklige filmer
Filmer med en Oscar-vinnende mannlig birolle
Filmer med en Oscar-vinnende mannlig hovedrolle
Filmer lagt til Dallas